Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1112

7. OSZTÁLY RADIOAKTÍV ANYAGOK 7.1 Általános előírások 7.1.1 Érvényességi terület 7.1.1.1 Jelen Szabályzat hatálya kiterjed a 70 kBq/kg (2 nCi/g) fajlagos aktivitást meghaladó radioaktív anyagok, valamint az ilyen anyagokat tartalmazó tárgyak fuvarozására. Az előírások értemében csak azok az anyagok és tárgyak fuvarozhatók, amelyek a 7.5 pontban fel vannak sorolva. 7.1.1.2 A radioaktív anyagokkal működtetett szívritmus-szabályzók, amelyeket a beteg szervezetébe beültetnek, valamint azok a radioaktív gyógyszerek, amelyeket a beteg a gyógykezelés alatt kap, nem esnek a jelen Szabályzat előírásainak hatálya alá. 7.1.1.3 A radioaktív anyagok, amelyeket különleges eszközökben szállítanak, a hasadóanyagok 15 g-ot meghaladó mennyiségben, a radioaktív nyersanyagok (természetes és dúsított urán és tórium, ezek ércei, koncentrátumai) és a nukleáris tüzelőanyagok minden formájának fuvarozását a jelen Szabályzattal összhangban és a fuvarozásban résztvevő vasutak engedélyének birtokában kell végezni. 7.1.1.4 A járulékos veszélyekkel járó radioaktív anyagokat az 1–6. és 8–9. osztály megfelelő veszélyes áruinak fuvarozására vonatkozó követelmények figyelembe vételével kell fuvarozni. 7.1.1.5 A radioaktív anyagok fuvarozása a Kínai Népköztársaságba és ellentétes irányban, valamint a Kínai Népköztársaság vasútjain átmenetben az érdekelt vasutak külön megegyezett feltételei szerint történhet. 7.1.2 Fogalmak és magyarázatok 7.1.2.1 A1 és A2 «A1»-en a különleges formájú radioaktív anyagok azon legnagyobb megengedett aktivitása értendő, amely az A típusú küldeménydarabban megengedett. «A2»-n a különleges formájú radioaktív anyagoktól eltérő, más radioaktív anyagok azon legnagyobb megengedett aktivitása értendő, amely az A típusú küldeménydarabban megengedett. 7.1.2.2 Csekély toxicitású alfa-sugárzók A «csekély toxicitású alfa-sugárzók» a következők: természetes urán; szegényített urán; természetes tórium; 235-urán vagy 238-urán; 232-tórium; 228-tórium és 230-tórium, ha ezeket ércek vagy fizikai vagy kémiai koncentrátumok tartalmazzák; és a tíz napnál rövidebb felezési idejű radionuklidok. 7.1.2.3 Engedély 7.1.2.3.1 «Többoldalú engedély» az olyan engedély, amelyet a fuvarozási mintadarabnak vagy küldeménynek mind a származási országa, mind pedig mindazon országok illetékes hatóságai megadtak, amelyeken keresztül, vagy amelyekbe a szóban forgó küldeményt fuvarozzák. 7.1.2.3.2 «Egyoldalú engedély» a mintadarab olyan engedélye, amelyet csak a mintadarab származási országának illetékes hatóságnak kell megadnia. 7.1.2.4 Illetékes hatóság «Illetékes hatóság» – bármely felhatalmazással kijelölt vagy megnevezett hatóság, amelynek tevékenysége a jelen Szabályzat előírásainak és követelményeinek teljesítésével kapcsolatos. 7.1.2.5 Konténer / Szállítótartály Az ezen osztály anyagait fuvarozó «konténernek» tömör és tartós kivitelűnek, merevnek és szilárdnak kell lenni az ismételt felhasználás céljából. Ez felhasználható csomagolásként, ha az alkalmazandó előírásoknak megfelel, és felhasználható az egyesítőcsomagolás funkciójának betöltésére. 7.1.2.6 Biztonsági tartály A «biztonsági tartály» kifejezés olyan csomagolási elemeket jelöl, amelyek feladata a tervező specifikációja szerint a fuvarozás során a radioaktív anyagok kiszabadulásának megakadályozása. 2002/105/II. szám 7.1.2.7 Szennyezettség «Szennyezettségen» értendő valamely radioaktív anyag jelenléte a felületen 0,4 Bq/cm2-nél (10–5 µCi/cm2-nél) nagyobb mennyiségben béta-, gamma-sugárzók és csekély toxicitású alfa-sugárzók esetén, vagy 0,04 Bq/cm2-nél (10–6 µCi/cm2-nél) nagyobb mennyiségben minden más alfasugárzó esetén. Tapadó szennyezettség a nem tapadó szennyezettségek kivételével minden más szennyezettség. Nem tapadó szennyezettség az olyan szennyezettség, amely rendes kezelési feltételek között a felületről eltávolítható. 7.1.2.8 Minta A «minta» valamely különleges formájú radioaktív anyag, küldeménydarab vagy csomagolás leírását jelenti, ami lehetővé teszi a tárgy pontos azonosítását. A leíráshoz adatlapok, szerkezeti rajzok, az előírásokkal való egyezőséget tanúsító jelentések és más mértékadó dokumentumok tartozhatnak. 7.1.2.9 Kizárólagos használat A «kizárólagos használat» a kocsi vagy a minimálisan 6 m hosszú nagykonténer egyetlen feladó általi használatát jelenti, amikor is a fuvarozás előtt, alatt és után az összes be- és kirakási műveletet a feladó vagy a címzett utasítása szerint végzik. 7.1.2.10 Hasadóanyagok «Hasadóanyagok» a következők: 233-urán, 235-urán, 238-plutónium, 239-plutónium, 241-plutónium és ezen radionuklidok minden keveréke. A besugárzatlan természetes urán, a szegényített urán és az olyan természetes vagy szegényített urán, amit csak termikus reaktorokban sugároztak be, nem esik ezen meghatározás alá. 7.1.2.11 Kis fajlagos aktivitású anyagok A «kis fajlagos aktivitású anyagok (LSA*-anyagok)» azok a radioaktív anyagok, melyek fajlagos aktivitása természetüknél fogva korlátozott, vagy olyan radioaktív anyagok, amelyekre becsült közepes fajlagos aktivitás határérték vonatkozik. Az LSA-anyagot körülvevő árnyékoló anyagot a becsült, közepes fajlagos aktivitás meghatározásánál nem szabad figyelembe venni. Az LSA-anyagok az alábbi három csoport valamelyikéhez tartoznak: 1. LSA-I – természetes radionuklidokat (pl. uránt, tóriumot) tartalmazó ércek és ezen ércek uránvagy tóriumkoncentrátumai; – szilárd, besugárzatlan természetes urán vagy besugárzatlan szegényített urán, vagy szilárd, besugárzatlan természetes tórium, vagy ezek szilárd vagy folyékony vegyületei vagy keverékei; vagy – radioaktív anyagok, a hasadóanyagok kivételével, amelyek A2 értéke nincs korlátozva. 2. LSA-II – víz, legfeljebb 0,8 TBq/dm3 (20 Ci/dm3) trícium koncentrációval; vagy – egyéb anyagok, amelyekben az aktivitás egyenletesen oszlik meg, és amelyekben a becsült közepes fajlagos aktivitás szilárd anyagok és gázok esetében a 10–4 A2/g értéket, folyadékok esetében a 10–5 A2/g értéket nem haladja meg. 3. LSA-III Szilárd anyagok (pl. szilárdított hulladékok vagy aktivált anyagok), amelyeknél – a radioaktív anyagok szilárd anyagban vagy szilárd tárgyak együttesében vagy szilárd, tömör kötőanyagban (mint beton, bitumen, kerámia, stb.) lényegében egyenletesen vannak eloszlatva; – a radioaktív anyagok viszonylag oldhatatlanok, vagy azokat viszonylag oldhatatlan közeg tartalmazza úgy, hogy az egy küldeménydarabra jutó kilúgozódásból adódó radioaktívanyag-veszteség a 7 napig tartó, vízben való áztatás során még a csomagolás elveszése esetén sem haladja meg a 0,1 A2 értéket; és – a szilárd anyagok becsült közepes fajlagos aktivitása az árnyékolóanyagok figyelembevétele nélkül a 2⋅10–3 A2/g értéket nem haladja meg. * LSA: low (kis) specific (fajlagos) activity (aktivitás). 2002/105/II. szám 7.1.2.12 Legnagyobb normál üzemi nyomás A «legnagyobb normál üzemi nyomás» a közepes tengerszint feletti levegőnyomást meghaladó azon legnagyobb nyomás, amely a biztonsági tartály belsejében a fuvarozás során fennálló környezeti feltéteknek megfelelő hőmérsékleti és napsugárzási viszonyok mellett, szellőztetés, segédrendszer általi külső hűtés vagy fuvarozás közbeni üzemi ellenőrzés nélkül egy év alatt kialakulhat. 7.1.2.13 Egyesítőcsomagolás Az «egyesítőcsomagolás» olyan összefogó eszköz, mint pl. a láda vagy zsák, amely a konténer feltételeinek nem kell, hogy megfeleljen, és amelyet az egyes feladók használnak a két vagy több küldeménydarabból álló küldemény egy fuvarozási egységgé való egybecsomagolásához a könnyebb kezelés, rakodás és fuvarozás céljából. Az egyesítőcsomagolás nem azonos jelentésű a 2.2 Függelék 2.1.3 pontja szerinti külső csomagolással. 7.1.2.14 Küldeménydarab A «küldeménydarab» jelenti a csomagolást annak radioaktív tartalmával, fuvarozásra kész formában. A csomagolóeszköz és a küldeménydarab minőségi követelményei a tartalom (Containment) integritása és az árnyékolás tekintetében a fuvarozott radioaktív anyag mennyiségétől és természetétől függenek. A küldeménydarabokkal szemben támasztott minőségi követelmények úgy vannak osztályozva, hogy figyelembe vegyék a fuvarozási körülményeknek az alábbiak szerinti szigorúsági sorrendjét: – normális fuvarozási körülmények (baleset nélkül), – kisebb események fellépése során fennálló fuvarozási körülmények és – fuvarozás során bekövetkező baleseti körülmények. A minőségi követelmények kiterjednek a kialakításra vonatkozó előírásokra és a vizsgálatokra. A küldeménydarabokat a következők szerint kell osztályozni:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes